स्पिनर सुपिया ने बनाया नया टी-20 रिकॉर्ड  
सोमरसेट के स्पिनर अरूल सुपिया ने कार्डिफ में ग्लेमोर्गन पर मिली जीत में पांच रन के अंदर छह विकेट चटकाकर ट्वेंटी-20 में नया विश्व रिकॉर्ड बनाया।
सोमरसेट के स्पिनर अरूल सुपिया ने कार्डिफ में ग्लेमोर्गन पर मिली पांच विकेट की जीत में पांच रन के अंदर छह विकेट चटकाकर ट्वेंटी-20 क्रिकेट प्रारूप में नया विश्व रिकॉर्ड बनाया।  सुपिया ने 3.4 ओवर में सोहेल तनवीर के राजस्थान रॉयल्स की ओर से मई, 2008 में जयपुर में चेन्नई सुपरकिंग्स के खिलाफ 14 रन में छह विकेट के रिकॉर्ड को पीछे छोड़ दिया।  ग्लेमोर्गन की टीम 17.4 आवेर में बल्लेबाजी का न्यौता मिलने के बाद सोमरसेट के गेंदबाज सुप्रिया के अलावा दो स्पिनर मुरली कार्तिक और मैक्स वालर के सामने महज 98 रन पर सिमट गई। इसके जवाब में सोमरसेट ने 21 गेंद रहते आसानी से जीत दर्ज की, जिसमें ऑल राउंडर किरोन पोलार्ड ने नाबाद 31 रन बनाए।